Source: https://rozvojkariery.sk/stanovy-zkprk/
Timestamp: 2019-08-24 01:30:33+00:00

Document:
Stanovy ZKPRK - Združenie pre kariérové poradenstvo a rozvoj kariéry
Domov/Stanovy ZKPRK
Stanovy ZKPRKZdruženie pre kariérové poradenstvo a rozvoj kariéry2017-07-25T13:10:15+02:00
Stanovy Združenia pre kariérové poradenstvo a rozvoj kariéry boli schválené na ustanovujúcom valnom zhromaždení, ktoré sa konalo 27.11.2014 vo Zvolene. Aktualizáciu stanov schválilo valné zhromaždenie v Bratislave dňa 9.12.2016. Stanovy sú k dispozícii aj na prebratie na tejto adrese.
„Združenie pre kariérové poradenstvo a rozvoj kariéry“
1. Názov občianskeho združenia je Združenie pre kariérové poradenstvo a rozvoj kariéry (v anglickom jazyku Association for Career Guidance and Career Development), ďalej len „Združenie“.
2. Sídlo Združenia je: M. C. Sklodowskej 9, 851 04 Bratislava.
4. Združenie je samostatnou organizáciou s právnou subjektivitou, ktorá rozvíja svoju činnosť v súlade so zákonmi Slovenskej republiky a týmito Stanovami.
§ 2 Poslanie, ciele a činnosti
1. Združenie má nasledovné ciele:
a) združovať a sieťovať odborníkov kariérového poradenstva a rozvoja kariéry a podporovať spoluprácu a výmenu informácií, skúseností a dobrých praktík z domova a zo zahraničia,
b) podporovať vzdelávanie a odborný rast odborníkov z oblasti kariérového poradenstva a rozvoja kariéry,
c) šíriť povedomie o kariérovom poradenstve a rozvoji kariéry a prispievať k zlepšovaniu prístupu ku kariérovému poradenstvu pre všetkých ľudí v akomkoľvek okamihu a situácii ich života,
d) presadzovať záujmy kariérového poradenstva a rozvoja kariéry.
2. Združenie pracuje na vnútroštátnej i medzinárodnej úrovni prostredníctvom aktivít a iniciatív vyvíjaných svojimi členmi, a to najmä v oblastiach:
b) pracovného uplatnenia,
c) podnikovej sféry / ľudských zdrojov,
d) vedy a výskumu týkajúce sa kariérového poradenstva.
3. Združenie dosahuje svoje ciele najmä prostredníctvom týchto činností:
a) organizovanie seminárov, konferencií, pracovných stretnutí, vzdelávacích aktivít,
b) facilitovanie komunikácie medzi rôznymi aktérmi kariérového poradenstva,
c) zabezpečovanie šírenia aktuálnych informácií a trendov zo zahraničia,
d) podieľanie sa na tvorbe a implementácii nových postupov kariérového poradenstva,
e) prevádzkovanie webovej stránky,
f) podpora publikačnej činnosti,
g) participácia na aktivitách a projektoch v oblasti kariérového poradenstva a rozvoja kariéry,
h) komunikácia s odbornými partnermi a verejnými autoritami,
i) zapájanie sa do výskumných aktivít v oblasti kariérového rozvoja a poradenstva,
j) komunikačná a osvetová činnosť v oblasti kariérového poradenstva,
k) vytváranie odborných pracovných skupín.
1. Členmi Združenia môžu byť fyzické a právnické osoby, ktoré:
a) súhlasia s týmito Stanovami a
b) sú v praktickej alebo vzdelanostnej spojitosti s kariérovým poradenstvom a rozvojom kariéry, alebo preukazujú záujem o oblasť kariérového poradenstva a rozvoja kariéry.
2. Združenie rozlišuje tri typy členstva:
a) Riadni členovia: Riadnym členom Združenia sa môže stať fyzická a právnická osoba, ktorá spĺňa kritériá členstva stanovené Radou Združenia v zmysle požadovanej praxe alebo vzdelania pre fyzické osoby a náplne aktivít pre právnické osoby. Riadne členstvo podlieha schváleniu radou Združenia. Riadnini členovia Združenia majú hlasovacie právo a môžu byť volení do orgánov Združenia.
b) Pridružení členovia: Pridruženými členmi Združenia môžu byť fyzické a právnické osoby, ktoré nespĺňajú kritériá pre členstvo stanovené Radou Združenia. Účelom pridruženého členstva môže byť dosiahnutie riadneho členstva, alebo širšia odborná spolupráca pri napĺňaní členstva Združenia. Pridružení členovia majú poradný hlas v rozhodovacom procese Združenia.
c) Čestní členovia: Čestným členom Združenia sa môže stať významná osoba majúca zásluhy o rozvoj kariérového poradenstva. Návrh na udelenie čestného členstva môže predložiť Rade Združenia každý riadny člen a čestné členstvo podlieha jej schváleniu.
3. O prijatí za člena Združenia rozhoduje na základe písomnej prihlášky Rada. Členstvo vzniká dňom prijatia za člena a zaplatením členského poplatku schváleného Valným zhromaždením.
b) vystúpením člena písomným oznámením adresovaným Rade,
d) vylúčením člena Valným zhromaždením.
a) zúčastňovať sa Valných zhromaždení a hlasovať na nich,
a) dodržiavať stanovy, poriadky a všetky interné predpisy schválené Združením
d) platiť členské príspevky, ktoré stanovuje a schvaľuje Valného zhromaždenia,
f) dodržiavať etický kódex.
3. Pridružený člen rovnako ako aj čestný člen má právo zúčastňovať sa Valných zhromaždení s hlasom poradným, ale bez práva voliť a byť volený do orgánov Združenia; pridružený člen i čestný má tiež právo aktívne sa zapájať do činnosti Združenia.
§ 5 Orgány Združenia
1. Valné zhromaždenie je najvyšší orgán Združenia. Je to zhromaždenie všetkých členov Združenia. Valné zhromaždenie zvoláva Rada písomným oznámením aspoň 30 dní pred stanoveným termínom jeho uskutočnenia.
a) volí a odvoláva predsedu a ostatných členov členov Rady a revízora,
b) schvaľuje Rokovací poriadok, Volebný poriadok a Vnútorný poriadok Združenia,
c) podáva Rade a/alebo jeho členom podnety alebo informuje o skutočnostiach, ktoré majú alebo môžu mať vplyv na zlepšenie činnosti Združenia a/alebo jeho orgánov,
d) schvaľuje výšku členského príspevku pre fyzické osoby a pre právnické osoby,
e) schvaľuje rozpočet Združenia,
f) rozhoduje o použití zisku a úhrade strát vrátane určenia spôsobu ich vysporiadania najneskôr do skončenia nasledujúceho účtovného obdobia,
g) rozhoduje o zmenách Stanov,
h) schvaľuje etický kódex,
i) napomáha napĺňaniu cieľov činnosti Združenia,
j) rozhoduje o vylúčení člena,
k) rozhoduje o zrušení Združenia.
3. Valné zhromaždenie môže odvolať člena Rady, ak:
a) bol právoplatne odsúdený za trestný čin spáchaný v súvislosti s výkonom funkcie člena Rady alebo za úmyselný trestný čin;
b) takýto návrh predloží Valné zhromaždenie;
c) takýto návrh predloží člen Rady, ktorého sa má odvolanie týkať.
4. Zasadnutie Valného zhromaždenia zvoláva Rada podľa potreby, najmenej jedenkrát do roka. Rada zvolá mimoriadne Valné zhromaždenie, ak o to požiada najmenej 20% členov Združenia. Každý člen má jeden hlas. Rozhodnutie Valného zhromaždenia je zásadne verejné a je platné, ak zaň hlasovala nadpolovičná väčšina prítomných členov. Hlasovanie Valného zhromaždenia o personálnych otázkach môže byť tajné.
5. Každý člen alebo skupina členov Združenia môže splnomocnením poveriť účasťou na Valnom zhromaždení svojho zástupcu – delegáta. Delegátom sa môže stať výlučne člen Združenia – fyzická osoba. Delegát disponuje vlastným hlasom a hlasmi zastupovaných členov Združenia.
6. V odôvodnených prípadoch môžu členovia Združenia prijímať rozhodnutia aj mimo valných zhromaždení, a to hlasovaním per rollam. Návrh uznesenia predkladá členom na vyjadrenie predseda spolu s oznámením lehoty na písomné vyjadrenie. Na schválenie návrhu je potrebná nadpolovičná väčšina tých členov Združenia, ktorí sa hlasovania per rollam zúčastnia. Predseda Združenia oznámi výsledky hlasovania všetkým členom Združenia bezodkladne.
1. Rada je výkonným orgánom Združenia a za svoju činnosť je zodpovedná Valnému zhromaždeniu. Riadi činnosť Združenia v období medzi zasadnutiami Valného zhromaždenia.
2. Rada má piatich členov – predsedu, podpredsedu, hospodára a dvoch členov; predsedu volí a odvoláva Valné zhromaždenie, rozdelenie ostatných funkcií je v kompetencii Rady. Funkčné obdobie členov Rady trvá dva roky. Začína plynúť dňom nasledujúcim po ich zvolení a končí voľbou nových členov. Za člena Rady možno byť zvolený i opätovne. Ak členovi Rady zanikne členstvo v Združení, zaniká mu aj členstvo v Rade.
3. Funkciu tajomníka vykonáva člen Združenia, ktorý nie je členom Rady a ktorý za výkon tejto funkcie dostáva odmenu z prostriedkov Združenia. Funkcia tajomníka sa obsadzuje výberovým konaním, ktoré vyhlasuje Rada. Tajomník je na zasadnutia Rady prizývaný a má hlas poradný. Rozsah povinností tajomníka vymedzuje vnútorný poriadok Združenia.
4. Rada najmä:
a) riadi činnosť Združenia v období medzi zasadnutiami Valného zhromaždenia,
b) volí zo svojich členov podpredsedu a hospodára,
c) zvoláva a pripravuje rokovania najvyššieho orgánu a pripravuje materiály na tieto rokovania,
d) vypracováva plán činnosti Združenia, návrh rozpočtu a správu o hospodárení Združenia, správu o činnosti (výročnú správu),
e) rozhoduje o prijatí člena Združenia,
f) zabezpečuje plnenie uznesení a rozhodnutí Valného zhromaždenia,
g) rozhoduje o zrušení Združenia v prípade, ak sa Valné zhromaždenie nezíde do troch mesiacov, aby rozhodlo o zrušení Združenia,
h) ustanovuje likvidátora v prípade zániku Združenia.
5. Rada sa schádza najmenej štyrikrát ročne, inak vždy, keď je zvolaná oprávnenou osobou. Rokovania zvoláva a riadi predseda, v jeho neprítomnosti podpredseda. Rada je uznášaniaschopná, ak je prítomná nadpolovičná väčšina jej členov. Rozhoduje uznesením, ktoré prijíma nadpolovičná väčšina prítomných členov, v prípade rovnosti hlasov rozhoduje hlas predsedu a ak nie je prítomný predseda, hlas podpredsedu.
6. Vo veciach podľa ustanovenia § 7, ods. 4 týchto Stanov rozhoduje Rada nadpolovičnou väčšinou hlasov všetkých svojich členov. Podrobnosti o spôsobe prijímania rozhodnutí Rady vymedzuje Rokovací poriadok.
7. Rada môže prijímať rozhodnutia aj mimo zasadnutí, a to hlasovaním per rollam. Návrh uznesenia predkladá členom na vyjadrenie predseda spolu s oznámením lehoty na písomné vyjadrenie. Pre schválenie návrhu platia ustanovenia predchádzajúceho odseku. Ak sa člen nevyjadrí v lehote, platí, že súhlasí. Predseda Združenia oznámi výsledky hlasovania členom Rady bezodkladne.
8. Člen Rady je povinný zúčastňovať sa zasadnutí Rady, jeho účasť na zasadnutiach Rady je nezastupiteľná.
§ 8 Predseda
1. Predseda koná v mene Združenia, vykonáva rozhodnutia Rady a reprezentuje Združenie navonok. Rozsah právomocí predsedu stanoví Vnútorný poriadok.
a) rozhoduje o všetkých záležitostiach Združenia, pokiaľ nie sú vyhradené iným orgánom,
b) je oprávnený rozhodovať o všetkých otázkach týkajúcich sa bežného chodu Združenia bližšie špecifikovaných rozsahu právomocí stanovených Vnútorným poriadom Združenia,
c) zvoláva a riadi zasadnutia Rady,
d) pripravuje podklady pre rokovanie Rady Združenia alebo touto úlohou poverí iného člena Rady.
3. Predsedu volí Valné zhromaždenie. Je volený na obdobie, ktoré je zhodné s funkčným obdobím Rady.
4. Predsedu počas jeho neprítomnosti alebo v prípade, že zo závažných dôvodov dočasne nemôže vykonávať svoju funkciu, zastupuje podpredseda alebo iný ním písomne poverený člen Rady.
§ 9 Hospodár
1. Hospodár Združenia je orgánom Združenia zodpovedným za jeho ekonomický chod. Za tým účelom najmä:
a) vedie pokladňu Združenia,
b) zabezpečuje vedenie účtovníctva a iných dokladov,
c) prijíma do pokladne prostriedky Združenia a zabezpečuje všetky nevyhnutné finančné operácie na základe pokynov Rady Združenia,
d) vypracováva návrh rozpočtu Združenia na obdobie kalendárneho roka a predkladá ho Rade a Valnému zhromaždeniu na schválenie,
e) zabezpečuje vypracovanie ročnej účtovnej závierky a výročnej správy o hospodárení a predkladá ju Valnému zhromaždeniu na schválenie.
2. Hospodára volí a odvoláva Rada Združenia. Funkčné obdobie je dva (2) roky a opakovaná voľba je možná.
3. Účtovným obdobím, za ktoré sa vykonáva účtovná závierka a ktoré súčasne podlieha kontrole revízora Združenia, je obdobie jedného kalendárneho roka, t. j. obdobie od 1. januára do 31. decembra bežného roka.
1. Revízor Združenia je kontrolným orgánom Združenia. Za svoju činnosť zodpovedá Valnému zhromaždeniu.
2. Revízor Združenia je volený Valným zhromaždením spomedzi členov Združenia, ktorí nie sú zároveň členmi Rady Združenia.
3. Revízor kontroluje najmä hospodárenie Združenia a dodržiavanie jeho Stanov.
4. Práva a povinnosti Revízora:
a) je oprávnený nahliadať do všetkých dokladov a záznamov týkajúcich sa činnosti Združenia,
b) kontroluje hospodárenie Združenia, upozorňuje Radu na nedostatky a navrhuje jej riešenia na ich odstránenie,
c) kontroluje dodržiavanie Stanov a Vnútorného, Rokovacieho a Volebného poriadku Združenia
d) predkladá Valnému zhromaždeniu správu Revízora za príslušné obdobie,
e) je oprávnený zúčastňovať sa zasadnutia Rady Združenia, bez možnosti hlasovať.
§ 11 Zásady hospodárenia
1. Združenie financuje vlastné aktivity z príspevkov členov, darov, grantov, sponzorských darov a dotácií od štátu alebo z grantových programov.
2. Majetok Združenia je tvorený:
a) vlastným hnuteľným a nehnuteľným majetkom;
b) finančnými prostriedkami tvorenými najmä z nasledovných zdrojov:
(i) členské príspevky;
(ii) dary od fyzických osôb a právnických osôb;
(iii) dotácie a granty od právnických osôb z tuzemska i zahraničia;
(iv) dotácie od štátnych a samosprávnych orgánov a organizácií;
(v) príjmy z organizovania podujatí;
(vi) príjmy z podielu zaplatenej dane;
(vii) príjmy z činností pri napĺňaní cieľov Združenia;
(viii) príjmy z reklamnej a propagačnej činnosti;
(ix) príjmy z podnikateľskej činnosti v doplnkovom rozsahu, ktoré môžu byť použité výlučne na napĺňanie cieľov Združenia
(x) a iné.
3. Hospodárenie sa riadi podľa schváleného rozpočtu. Použitie majetku Združenia k financovaniu jeho aktivít podlieha schváleniu Rady.
7. Prípadné výnosy z majetku a vlastnej činnosti budú použité na podporu cieľov Združenia.
§ 12 Zánik Združenia
2. Rada môže rozhodnúť o zlúčení Združenia s iným občianskym združením. Spolu s rozhodnutím podľa predchádzajúcej vety Rada zároveň rozhodne o prevode majetku Združenia na takéto iné občianske združenie.
1. Členovia prípravného výboru sa dňom registrácie Združenia stávajú automaticky jeho členmi. Takisto sú povinní:
a) oznámiť verejnosti termín ustanovujúceho Valného zhromaždenia spolu s podmienkami pre prijatie za člena Združenia,
b) zvolať ustanovujúce Valné zhromaždenie Združenia do 60 dní odo dňa jeho registrácie.
2. Členovia prípravného výboru sa do konania ustanovujúceho Valného zhromaždenia stávajú členmi prvej Rady Združenia. Ich funkčné obdobie sa končí dňom konania ustanovujúceho Valného zhromaždenia, resp. voľbou orgánov Združenia.
2. Podrobnosti o voľbách do orgánov Združenia upravuje Volebný poriadok Združenia.
3. Podrobnosti o spôsobilosti orgánov Združenia rokovať a prijímať závery upravuje Rokovací poriadok Združenia.
4. Združenie vzniká dňom registrácie Ministerstvom vnútra Slovenskej republiky.
5. Tieto Stanovy nadobúdajú účinnosť dňom schválenia ustanovujúcim Valným zhromaždením Združenia.
6. Združenie sa zakladá na dobu neurčitú.
7. Na vzťahy neupravené týmito Stanovami sa používajú ustanovenia zákona č. 83/1990 Zb. o združovaní občanov v znení neskorších predpisov a iných všeobecne záväzných právnych predpisov.

References: § 2

§ 5
 § 7

§ 8

§ 9

§ 11

§ 12